е включена в списъка на подкрепяните от държавата сектори в 13-ия петгодишен план за промишлеността на цветните метали и в 13-ия петгодишен план за минералните ресурси, както и защото банките структурират кредитните си политики в съответствие с тези планове (вж. съображение 53), производителите износители, както и техните доставчици, имат достъп до преференциално финансиране, както е посочено в настоящия раздел (57).
 (91)
 С оглед на горепосоченото Комисията заключи, че производителите на волфрамови електроди са имали достъп до финансиране, отпускано от институции, които изпълняват целите на обществената политика, или чиято дейност по някакъв начин се определя от държавата.
 3.3.1.9. Системен характер на описаните нарушения
 (92)
 Комисията отбеляза, че нарушенията, описани в доклада, не се ограничават до сектора за производство на волфрам като цяло, нито до сектора за производство на волфрамови електроди за заваряване. Напротив, наличните доказателства сочат, че фактите и особеностите на китайската система, описани по-горе в раздели 3.3.1.1—3.3.1.5, както и в част I от доклада, важат за цялата държава и за всички сектори на икономиката. Същото се отнася и за описанието на производствените фактори в точки 3.3.1.6—3.3.1.8 по-горе и в част II от доклада.
 (93)
 Ключовият материал за влагане в производството на волфрамови електроди за заваряване е амониев параволфрамат. Когато китайските производители на волфрамови електроди за заваряване купуват/договарят придобиването на тези материали за влагане, заплатените от тях цени (които се отчитат като разходи), са очевидно изложени на същите горепосочени системни нарушения. Например доставчиците на суровини наемат работна сила, която е предмет на нарушенията. Те имат достъп до заеми, които са обект на нарушения във финансовия сектор или при разпределянето на капитал. Освен това дейността им е направлявана от системата за планиране, която се прилага на всички равнища на управление и във всички отрасли.
 (94)
 Следователно не само че продажните цени на волфрамови електроди за заваряване не може да се използват, но и всички разходи за материалите за влагане (включително за суровини, енергия, земя, финансиране, труд и т.н.) също са опорочени, тъй като ценообразуването им е повлияно от съществена правителствена намеса, както това е описано в части I и II от доклада. Действително правителствената намеса, описана във връзка с разпределянето на капитала, земята, труда, енергията и суровините, съществува навсякъде в КНР. Това означава например, че даден материал за влагане, който сам по себе си е произведен в КНР чрез комбиниране на редица производствени фактори, е изложен на въздействието на значителни нарушения. Същото се отнася и за материалите за влагане, които се използват в материали за влагане, и т.н.
 3.3.1.10. Заключение
 (95)
 Анализът, изложен в точки 3.3.1.2—3.3.1.9, който включва разглеждане на всички налични доказателства във връзка с намесата на КНР в нейната икономика като цяло, както и в сектора за производство на волфрам (в това число на продукта, предмет на прегледа), показа, че нито цените, нито разходите, в това число тези за суровини, енергия и труд, са формирани от силите, действащи на свободния пазар, защото са повлияни от съществена правителствена намеса по смисъла на член 2, параграф 6а, буква б) от основния регламент. Въз основа на това и при липсата на съдействие от